Uz 27.10.2017. Nr.2017-UZD-2398

**Valsts kancelejai**

*Par uzdevuma Nr.* *2017-UZD-2398*

*termiņa pagarināšanu*

Pamatojoties uz Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 73.1. apakšpunktu un 244. punktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu ““Par Ministru kabineta 2017. gada 28. augusta sēdes protokollēmuma (prot. Nr.41 1.§) “Informatīvais ziņojums “Par valsts budžeta izdevumu pārskatīšanas 2018., 2019. un 2020. gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2018., 2019. un 2020.gadam” un likumprojekta “Par valsts budžetu 2018.gadam” izstrādes procesā” 22.punktā dotā uzdevuma izpildi” (turpmāk - projekts).

|  |  |
| --- | --- |
| Iesniegšanas pamatojums | Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 244. punkts. |
| Valsts sekretāru sanāksmes datums un numurs | Nav attiecināms. |
| Informācija par saskaņojumiem | Projekts atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 111. punktam nebija jāskaņo ne ar vienu, jo Ministru kabineta 2017. gada 28. augusta sēdes protokollēmumā (prot. Nr.41 1.§ 22.punkts) dotais uzdevums skar tikai Tieslietu ministriju. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Tieslietu politika. |
| Atbildīgā amatpersona | Tieslietu ministrijas Tiesu sistēmas politikas departamenta direktore I. Ilgaža. |
| Uzaicināmās personas | Nav attiecināms. |
| Projekta ierobežotas pieejamības statuss | Nav piešķirts ierobežotas pieejamības statuss. |
| Cita informācija | Ministru kabineta 2017. gada 28. augusta ārkārtas sēdes protokola (turpmāk – Protokols) 22. punktā Tieslietu ministrijai dots uzdevums izvērtēt Uzturlīdzekļu garantiju fonda izdevumu straujo pieaugumu, sniedzot priekšlikumus, lai ierobežotu turpmāku izmaksu pieauguma risku no Uzturlīdzekļu garantiju fonda. Atbilstoši Ministru kabineta 2009. gada 7. aprīļa noteikumu Nr.300 “Ministru kabineta kārtības rullis” 243. punktam Ministru kabineta sēdes protokollēmumā doto uzdevumu izpildes termiņš ir divi mēneši, ja nav noteikts cits termiņš. Līdz ar to secināms, ka šajā gadījumā izpildes termiņš ir nosakāms atbilstoši minētajai tiesību normai un tas ir divi mēneši, proti - 2017. gada 30. oktobris. Vienlaikus Protokola 28. punktā Tieslietu ministrijai uzdots līdz 2018. gada 2. jūlijam izvērtēt iespēju samērot ar uzturlīdzekļu izmaksu saistīto tiesisko regulējumu ar plānoto nodokļu reformu, nepieciešamības gadījumā virzot priekšlikumus par grozījumiem Ministru kabineta 2013. gada 15. janvāra noteikumos Nr.37 "Noteikumi par minimālo uzturlīdzekļu apmēru bērnam", izvērtējot procentuālā apmēra no minimālās mēnešalgas atbilstību valsts attīstības iespējām, kā arī iespējas rast nepieciešamo finansējumu uzturlīdzekļu izmaksai no Uzturlīdzekļu garantiju fonda, piemēram, meklējot veidus, kā palielināt regresa kārtībā atgūto līdzekļu apjomu no parādniekiem un samazināt nepamatotu pieprasījumu risku.Ņemot vērā minēto, secināms, ka gan Protokola 22. punktā, gan 28.punktā dotie uzdevumi ir savstarpēji saistīti, jo izmaksu pieauguma risku izvērtēšana cieši ir saistīta gan ar nepamatotu pieprasījumu riska samazināšanu, gan regresa kārtībā atgūto līdzekļu palielināšanu. Pamatojoties uz iepriekš minēto, lūdzam pagarināt termiņu Protokola 22. punktā noteiktā uzdevuma izpildei, saskaņojot to ar 28.punktā ietvertā uzdevuma izpildes termiņu un nosakot to līdz 2018. gada 2. jūlijam. |

Pielikumā: Projekts uz 1 lp. (datne: TMprot\_031117\_uzturlidzekli).

Tieslietu ministrs Dzintars Rasnačs

Šube 67036838

Sindija.Sube@tm.gov.lv